NaiveNeuron/SloPal huggingface dataset:
Bugár, Béla, podpredseda NR SR (2019-09-19):
Prezentujme sa a hlasujme. (Hlasovanie.) Prítomných 134 poslancov, za 109, proti 19, zdržalo sa 5, 1 nehlasoval. Konštatujem, že návrh sme schválili. Teraz prosím pána poslanca Erika Tomáša, aby uviedol v prvom čítaní hlasovanie o návrhu skupiny poslancov na vydanie zákona, ktorým sa mení Zákonník práce, tlač 1565. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 1565.)
Hrušovský, Pavol, predseda NR SR (2011-10-18):
Ďakujem za uvedenie návrhu. Poprosím teraz pána, pani poslankyňu Aštaryovú, aby z poverenia výboru pre financie a rozpočet Národnú radu informovala o stanovisku výboru k predloženému vládnemu návrhu zákona. Nech sa páči, pani poslankyňa.
Danko, Andrej, predseda NR SR (2019-06-19):
Poprosím vás, držte sa témy, pani poslankyňa.
J. Brocka, poslanec: (2006-12-13):
Predkladaný návrh novely zákona o daniach z príjmov reaguje na nepriaznivú sociálnu situáciu časti dôchodcov a tiež aj na snahu vlády zvýšiť mieru medzigeneračnej solidarity napríklad cez opatrenia v daňovej legislatíve. Navrhujeme rozšíriť jestvujúcu možnosť daňovej asignácie, t. j. poukázanie časti zaplatenej dane daňovníkom inej osobe, v tomto prípade svojmu rodičovi, ktorý je poberateľom starobného alebo invalidného dôchodku. Výška takto poukázanej dane sa určuje  pre daňovníka sumou 1 500 korún za zdaňovacie obdobie. Návrh je výrazom medzigeneračnej solidarity zamestnaných detí so svojimi rodičmi. Čiastočne odstraňuje znevýhodnenie najmä rodičov viacdetných rodín, ktorých životná úroveň bola spravidla nižšia aj v čase starostlivosti o nezaopatrené deti a je nižšia aj v čase poberania dôchodkových dávok. Pri existencii priebežného dôchodkového piliera sa tak ich zamestnané deti viac solidarizujú s inými ako vlastnými rodičmi. Ak rodič mal jedno dieťa, je zamestnané, tak by podľa tohto zákona raz za rok mohol dostať 1 500 korún, ak má dve zamestnané deti a je dôchodcom 3-tis.,  ak tri 4 500, ak štyri 6-tis. atď. Návrh je sociálne spravodlivejší k daňovníkom, pretože nemôže nastať situácia, že chudobnejší podporujú bohatších. To je príklad vianočného príspevku, na ktorý sa skladajú rodičom, teda cez dane aj rodičia z rodín, kde príjem na osobu môže byť nižší, ako je napríklad dôchodcu, ktorý dostal vianočný príspevok. Navrhovaná právna úprava je v súlade s ústavou a inými zákonmi, medzinárodnými zmluvami, ktorými je Slovenská republika viazaná. Prijatie tohto návrhu bude mať dopad na rozpočet i na verejné financie. Jeho presnú výšku je však ťažké alebo nie je možné presne špecifikovať, pretože využitie tohto inštitútu je dobrovoľné, ale v prípade, že by túto možnosť využilo rádovo 300-tis. daňovníkov, tak tento dopad by bol okolo 450 mil. korún. Pri výraznom raste daňových príjmov, ako to aj v tomto roku je, že sú vyššie o 10 mld., ako sa očakávalo, to však v žiadnom prípade verejné financie  neohrozí. Ja som zaregistroval vyjadrenia v médiách zo strany aj vládnych predstaviteľov, keď som prezentoval ten návrh na tlačovej konferencii, všimol som si, že pán Halecký, predseda sociálneho výboru považuje ten návrh za zaujímavý, hovorí, že si vyžaduje širšiu diskusiu, aj ministerka Tomanová hovorí, že bolo by dobré z neho vybrať to, čo je dobré a dohodnúť sa na jeho použití a podobne. Čiže by som aj vás chcel poprosiť o jeho podporu.
Dostál, Ondrej, poslanec NR SR (2024-01-24):
Pán minister Susko, hovorili ste o tom, že tresty majú byť primerané, že dnes sú drakonicky nastavené trestné sankcie a že odborná verejnosť na to poukazuje od roku 2006. Od toho roku 2006 vládol SMER dvanásť rokov, nič s tými sadzbami nerobil a teraz to potrebujete riešiť v skrátenom legislatívnom konaní. To je očividný nezmysel. O trestných sadzbách, samozrejme, možno diskutovať, možno niektoré znižovať, ale v žiadnom prípade nie v skrátenom legislatívnom konaní. Na to nie je žiadny dôvod. Prezumpcia neviny. Tu vám pripomeniem jeden príbeh. SMER sa dostal k moci v roku 2006. Krátko nato bola zbitá maďarská študentka alebo študentka maďarskej národnosti Hedviga Malinová. Polícia to vyšetrovala a konštatovala, že nie. A Robert Fico, vtedajší premiér, Robert Kaliňák, vtedajší minister vnútra, vystúpili na tlačovej besede, kde ju obvinili z toho, že si to vymyslela, a potom bola deväť rokov trestne stíhaná za krivú výpoveď. Tak ako vy by ste o prezumpcii neviny a jej porušovaní nemali hovoriť naozaj nič. Európska únia nám, samozrejme, nemôže prikázať, aby sme niečo nerobili skráteným legislatívnym konaním. To, na čo my upozorňujeme, že vy skrátené legislatívne konanie z väčšej časti odôvodňujete hroziacimi škodami, lebo infringementy, lebo Európska únia žiada od nás transpozíciu smerníc a nemôžeme to urobiť v riadnom legislatívnom konaní, musíme to robiť v skrátenom legislatívnom konaní, a zároveň tá istá Európska únia nám hovorí: nerobte skrátené legislatívne konanie. A áno, nedotkne sa to právoplatných rozhodnutí, jak v zákone nebude napísané inak, to, to nerozporujem, ale dotkne sa to všetkých vecí, ktoré nie sú právoplatne rozhodnuté. Všetkých vecí, ktoré, v ktorých došlo k trestnému činu... (Prerušenie vystúpenia časomerom.)
Sedlák, Justín, poslanec NR SR (2024-10-23):
Ďakujem, pán predsedajúci, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Blanár, Juraj, poslanec NR SR (2017-12-21):
Pán poslanec Heger, neustále je potrebné vás sledovať, pretože vy pri tých svojich vystúpeniach bez akýchkoľvek problémov poviete polopravdu alebo nepravdu. Hovoríte o tom, že toto bolo urobené v rozpore s nejakými pravidlami. Akými pravidlami, prosím vás? Vy ste tam dokonca citovali prezidenta, že vláda si dáva za úlohu, aby všetky poslanecké návrhy išli medzirezortným pripomienkovým konaním. Toto nebol žiadny poslanecký návrh, pán poslanec. Vy to dobre viete. Bol to normálne návrh ministra, ktorý prechádzal normálnym rokovaním v prvom, druhom čítaní a, vážení páni poslanci, v druhom čítaní predsa majú všetci poslanci možnosť predkladať pozmeňujúce návrhy. To je normálny proces. Naviac ste opomenuli to, čo tu už bolo viackrát povedané, že pán minister so sociálnymi partnermi, predovšetkým so zamestnávateľmi, toto všetko prerokoval. Toto vôbec nie je pravda, čo ste povedali. Ale ako sa mi zdá, že keď vás počúvam a veľakrát si dávam pozor, vy čo na začiatku poviete, tak na konci popriete. Dávajte si pozor na to, pretože to naozaj nerobí dobrotu hlavne na takého človeka, ktorý je dnes tieňovým ministrom financií. Naozaj, dávajte si pozor.
B. Bugár, podpredseda NR SR: (2004-09-08):
(Hlasovanie.) Prítomných 131, za 124, proti 3, hlasovania sa zdržali 4. Konštatujem, že Národná rada určila výbory a gestorský výbor a takisto aj lehoty výborom na prerokovanie tohto vládneho návrhu v druhom čítaní. Pristúpime k hlasovaniu o vládnom návrhu zákona ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov (tlač 830). Pán poslanec Janiš, nech sa páči, máte slovo.
A. Belousovová, podpredsedníčka NR SR: (2009-12-09):
Takže keďže v rozprave má vystúpiť ešte pán poslanec Rydlo, ale vlastne o minútu je 12.00 hodín, prerušujem rokovanie Národnej rady. Pokračovať budeme o 14.00 hodine po popoludňajšej prestávke vystúpením pána poslanca Rydla. (Prerušenie rokovania o 12.00 hodine.) (Pokračovanie rokovania o 14.00 hodine.)
Laššáková, Jana, podpredsedníčka NR SR (2015-11-27):
Prezentujme sa a hlasujeme. (Hlasovanie.) Prítomných 129 poslancov, za návrh bolo 48, proti 17, zdržalo sa 64 poslancov. Konštatujem, že ani tento návrh zákona sme nepostúpili do druhého čítania. Nasleduje hlasovanie v prvom čítaní o návrhu poslanca Kaníka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1818), bod 94 schváleného programu. Dávam slovo podpredsedníčke Národnej rady Erike Jurinovej, aby hlasovanie uviedla. Nech sa páči. (Hlasovanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1818.)
Bugár, Béla, podpredseda NR SR (2018-05-25):
Dávam slovo pani poslankyni Macháčkovej, ktorá je spoločnou spravodajkyňou k tomuto bodu. Nech sa páči.
Gašpar, Tibor, podpredseda NR SR (2024-09-13):
Ďakujem. Ďalší s faktickou, pán poslanec Stachura, máte slovo.
P. Hrušovský, podpredseda NR SR: (2001-10-26):
(Hlasovanie.) Prítomných je 87 poslancov, za 12, proti 42, zdržalo sa 29, nehlasovali 4. Návrh sme neschválili. V. Maňka, poslanec: Teraz budeme hlasovať o bodoch, ktoré gestorský výbor odporúča schváliť, a to sú body zo spoločnej správy 1 až 7, 9 až 19, ďalej body 22, 24, 26, 27 s odporúčam schváliť ich.
Prostredník, Ondrej, poslanec NR SR (2024-01-19):
Ďakujem, pán predsedajúci. Pán Čaučík, ďakujem veľmi pekne za vaše vystúpenie. Vy ste sa venovali korupcii, to, čo sa vlastne pripravuje v oblasti korupcie. Veľmi pekne ste preukázali, ako nebezpečné to je, to čo sa chystá a čo sa pretláča týmto skráteným legislatívnym konaním. Ja by som v tomto krátkom vystúpení chcel sa venovať tomu samotnému slovu korupcia. My máme všité, že slovo korupcia znamená úplatok, úplatkárstvo, že tu ide o peniaze. Ale pomôžem si počítačovou terminológiou. Iste sa už každému z vás niekedy stalo, že mu počítač vyhodil hlášku this file is corrupt, tento, tento súbor ale nie je podplatený, uplatený. Vieme, že je to nepoužiteľný súbor. A toto slovo corrupt sa používa preto, lebo, lebo to znamená zmena organizácie informácií v tom súbore, preto je nepoužiteľný. Z latinské corruptio, korupcia, znamená zmenu organizácie, dezorganizácie alebo znamená tiež aj zahnívanie, rozklad a toto musíme mať na pamäti, keď hovoríme o korupcii. Preto používame toto slovo na dávanie a prijímanie úplatkov, lebo tu ide o vážne poškodenie poriadku v spoločnosti, systému a toto ten najvážnejší dôvod, prečo sa musíme venovať korupcii, jej trestaniu a stanoveniu primeraných trestov. Ďakujem.
P. Paška, predseda NR SR: (2009-04-29):
(Hlasovanie.) 131 prítomných, 2 boli za, 78 proti, 51 sa zdržalo. Tieto body sme neschválili.
Bugár, Béla, podpredseda NR SR (2018-11-27):
Prezentujme sa a hlasujme. (Hlasovanie.) Prítomných 140, za 87, proti 19, zdržalo sa 34 poslancov. Konštatujem, že návrh bol schválený. Nasleduje hlasovanie v druhom čítaní o zákone z 23. októbra 2018 o registri mimovládnych neziskových organizácií, ktorý nám vrátil prezident Slovenskej republiky, tlač 1215. Pán poslanec Glenda, nech sa páči, ako spravodajca uveďte jednotlivé hlasovania. (Hlasovanie o zákone z 23. októbra 2018 o registri mimovládnych neziskových organizácií a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1215.)
Ďuriš Nicholsonová, Lucia, podpredsedníčka NR SR (2017-06-16):
Ďalší prihlásený do rozpravy je pán poslanec Drobný.
Laššáková, Jana, podpredsedníčka NR SR (2013-12-18):
Dobre, vo faktickej.
Kollár, Boris, predseda NR SR (2021-05-04):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem. Uzatváram možnosť prihlásiť sa ústne. Evidujem dvoch poslancov. Pani poslankyňa Žitňanská, nech sa páči, máte slovo. Nasledovať bude potom pán poslanec Borguľa.
Huba, Mikuláš, poslanec NR SR (2013-10-18):
Ďakujem pekne. Ja som, priznám sa, pôvodne chcel na pána ministra reagovať, ale súvisí to aj s tým, čo hovoril kolega Hlina. Konkrétne ten objav, ktorý sme tu počuli, že hlavný problém sú environmentálne mimovládne organizácie, ktoré údajne zneužili to, že tu boli pravicové vlády a domohli sa pri Súdnom dvore práva zúčastňovať sa konaní. Ubezpečujem, že toto by sa stalo za ktorejkoľvek vlády, lebo je to právo, ktoré vyplýva z medzinárodného Aarhuského dohovoru, a že im bolo dočasne toto právo upreté, tak to bola chyba, ktorú nakoniec tieto inštitúcie uznali. Takže na jednej strane ďakujem, že sme sa konečne dozvedeli, v čom je „najväčší problém“ našich lesov, ale na druhej strane musím upozorniť, že to nie je celkom tak. Ďakujem pekne.
P. Hrušovský, predseda NR SR: (2004-05-20):
(Hlasovanie.) 134 prítomných, 91 za návrh, 3 proti, 39 sa zdržalo, 1 nehlasoval. Návrh sme schválili.
Grendel, Gábor, podpredseda NR SR (2021-01-29):
Tri faktické poznámky na vystúpenie pána poslanca. Končím možnosť prihlásiť sa s faktickými. Pán poslanec Kočiš.
Paška, Pavol, predseda NR SR (2014-09-19):
Pán poslanec Kaník.
Číž, Miroslav, podpredseda NR SR (2015-02-18):
Pán poslanec Kadúc.
P. Hrušovský, predseda NR SR: (2004-09-09):
hodina otázok a odpovedí premiérovi vlády Slovenskej republiky, členom vlády a generálnemu prokurátorovi. Overovatelia vyžrebovali otázky, ktoré včera položili poslanci do 12.00 hodiny premiérovi a jednotlivým členom vlády. Teraz v prvej štvrťhodine bude na otázky poslancov odpovedať pán predseda vlády Mikuláš Dzurinda. Ešte predtým ho poprosím, aby uviedol mená členov vlády, ktorí nebudú prítomní na pravidelnej hodine otázok, a tých pánov ministrov, ktorých poveril, aby zastupovali, resp. ak chce, aby odpovedal na otázky za nich on. Nech sa páči, pán premiér.
Hort, Milan, podpredseda NR SR (2011-12-01):
Pán poslanec bol posledný, ktorý sa prihlásil do rozpravy, a preto ju vyhlasujem za skončenú. Pýtam sa pána podpredsedu vlády a pána ministra, či chce zaujať stanovisko k rozprave? Ďakujem pekne. Čiže záverečné slovo pána ministra.
Sulík, Richard, poslanec NR SR (2023-02-02):
Ďakujem pekne. Malých obchodníkov to nezničí, na to sme, samozrejme, na to sme mysleli. Tam sú, boli tiež pripravené mechanizmy, ako ich ochrániť. Po druhé, v plnom rozsahu to nabehne až do dvoch rokov a po tretie, to nie je žiadna smrť tie povinné zásoby. Prvý november je najkritickejší deň v roku a vtedy musia mať na sklade 25 % toho, čo za predošlý rok predali. Je to úplne korektné pravidlo, kto tu chce zarábať s plynom, tak jednoducho nech drží tieto zásoby. Ďakujem pekne, že som mohol rozprávať navyše.
Blanár, Juraj, podpredseda NR SR (2022-03-17):
Pán poslanec Urban, nech sa páči.
Laššáková, Jana, podpredsedníčka NR SR (2013-03-21):
Pani ombudsmanka, zaujmite miesto určené pre navrhovateľov. Ale dáme ešte slovo spravodajkyni a potom budeme hlasovať? Áno, nech sa páči, pani spravodajkyňa, uveďte spravodajskú informáciu.
Laššáková, Jana, podpredsedníčka NR SR (2015-03-13):
Ďakujem pekne, pán minister, zaujmite miesto určené pre navrhovateľov. A teraz dávam slovo spoločnému spravodajcovi z výboru pre hospodárske záležitosti poslancovi Andrejovi Kolesíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Mizík, Stanislav, poslanec NR SR (2020-09-23):
Vážené kolegyne a kolegovia, poviem vám, prečo je tento návrh zákona potrebný. A pôjdem do takých podrobností, lebo ja som človek praxe. Budem sa zaoberať sociálnou tragédiou a demografickou katastrofou spôsobenou zlými rozhodnutiami a nesprávne nastavenou investičnou pomocou. Pochádzam z okresu Rimavská Sobota. Nezamestnanosť je vyše 20 percent. V susednom okrese Revúca je vyše 18-percentná nezamestnanosť. Okres Rimavská Sobota je v posledných desaťročiach bitý a zbedačovaný. Bitý poriadne hrubou palicou a zbedačovaný všetkými ekonomickými opatreniami mnohých vlád. V priebehu niekoľkých desaťročí sa absolútne zrušili a zruinovali kľúčové firmy zamestnávajúce miestne obyvateľstvo, zásobujúce región Gemera, ale tiež aj Slovensko. To, čo sa za desiatky rokov vybudovalo, a podotýkam, vybudovalo sa to z absolútneho ničoho, po roku ´89 poväčšine skapalo. Skapalo tak, že to skrachovali či vytunelovali privatizéri, či skúpili zahraniční investori, ktorí to kúpili len preto, aby to zrušili a mohli nám predávať svoje šunty. Poskytovanie investičnej pomoci zo strany štátu do tohto okresu, ale aj iných okresov je absolútne nedostatočné. Nesprávne alokovaná investičná pomoc do vysoko rozvinutých okresov totálne devastuje zdravé trhové prostredie, vytvára sociálnu tragédiu, demografickú katastrofu. V mojom a priľahlých okresoch to vidno najlepšie. Odliv práceschopného obyvateľstva spôsobuje vymieranie a vyľudňovanie mnohých oblastí, kde lacné domy húfne skupujú – slušne povedané, áno, slušne sa vyjadrím – občania, ktorým sa pracovať buď nechce, alebo nemajú žiadne vzdelanie. A potom je tu ešte jeden taký špeciálny model, ktorý funguje v regióne Gemera. Mladí odídu za prácou do zahraničia či na západné Slovensko, už vracať sa im nechce. Starí vymierajú. A je to presne podľa hesla: A čo mladé zutekalo a čo staré pomrelo. A tu nastáva tento problém. Realitní agenti, napríklad z Popradu či inokadiaľ, si vytipujú najproblémovejšie rodiny u nich. Skúpia ich domy. A čo ďalej? Šup-šup, kúpia lacné domky na Gemeri, domky sa dajú už kúpiť aj za 3- – 5-tisíc eur, a už je tu prísun nového obyvateľstva. Ale je to iné obyvateľstvo, ktoré tam žilo. Vzdelanie žiadne. Pracovné návyky skoro nulové, česť výnimkám, ktoré, ktorí sa krátkodobo – aj to častokrát načierno – zamestnajú pri ťažbe dreva. Keď sa do obcí prisťahujú čo len štyri také rodiny, ceny nehnuteľností klesnú ešte raz toľko, ako je ten; a to je ten začarovaný kruh, v ktorom sa točia tieto regióny. Preto si myslím, že také investície, ako je Jaguar, sú nezmysel, ktorý degeneruje trhové prostredie. Dáva prácu tam, kde už nie je pracovná sila. Jednak odčerpáva ľudí zo slabších regiónov a dováža na prácu cudzincov, ktorí zárobok posielajú do domovských krajín a peniažky sa netočia u nás. V domovských, v ich domovských krajinách. A viete si predstaviť ešte aj takýto aspekt, ktorý postihuje Gemer? Rodiny sa týždne, mesiace nevidia, rozpadávajú sa manželstvá. Preto, práve preto je tento zákon potrebný. Hovoril by som dlhšie, ale toto rúško, toto Matovičovo znamenie, už mi včera trikrát vyvolalo astmatický záchvat, takže končím. Ďakujem za slovo.
Zmajkovičová, Renáta, podpredsedníčka NR SR (2013-03-19):
Ďakujem, pán minister. Dávam slovo spoločnému spravodajcovi z výboru pre vzdelávanie, vedu, mládež a šport poslancovi Pavlovi Gogovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Remišová, Veronika, poslankyňa NR SR (2016-06-21):
Dobrý deň. Ďakujem veľmi pekne. Tento návrh, ktorý predkladáme, je istotne veľmi dôležitý. No zároveň si myslíme, že ešte dôležitejšie ako tento náš návrh je aj požiadavka, aby pán minister Kaliňák odstúpil zo svojho postu a aby pán premiér už sa konečne vysťahoval z bytu človeka, ktorý je podozrivý z daňových podvodov, a nelegitimizoval takéto praktiky, pretože sme krajina slušných občanov. (Potlesk.) A teraz k tomu, k tomu návrhu. Boli sme svedkom za posledné dve volebné obdobia, ako vládna koalícia znemožnila uskutočnenie poslaneckého prieskumu vo viacerých prípadoch, napríklad znemožnila vykonať poslanecký prieskum na ministerstve školstva alebo tento rok vo februári poslanecký prieskum vo fakultných nemocniciach v Prešove, Trnave a Žiline. Takisto poslanecký prieskum, napr. u daniarov. Čiže ten inštitút poslaneckého prieskumu je minimálne pre opozíciu nefunkčný. A ak tu vládne taká politická kultúra, že ani za svet nemôžeme umožniť opozičným poslancom vykonať poslanecké prieskumy, ktoré sú vo výboroch blokované, tak tento inštitút treba sfunkčniť. No a tento návrh umožňuje, aby poslanec mohol urobiť, vykonať aj individuálny poslanecký prieskum a nepotreboval na to poverenie Národnej rady alebo súhlas vo výbore, kde, samozrejme, vo všetkých výboroch majú koaliční poslanci väčšinu. Viem si predstaviť, že tento návrh by sme nepotrebovali, ak by sa, ak by koalícia rešpektovala právo opozície na kontrolu. Zdá sa však, že ho potrebujeme, aby sme si tento mandát ako opozícia mohli vykonávať dôsledne, aj čo sa týka poslaneckých prieskumov. Preto si myslím, že je to veľmi dôležité. A myslím si, že je to návrh, ktorý by mohol aj pre koaličných partnerov byť prijateľný, pretože teraz ste v koalícii vy, za pár..., za..., mám chuť povedať štyri roky, ale možno aj za dva (povedané so smiechom), možno budete sedieť v opozičných laviciach vy. A takýto návrh zákona sa akejkoľvek opozícii, či už ste vy alebo my, veľmi zíde, aby si mohla plniť svoju prácu. Ďakujem veľmi pekne.
Maďarič, Marek, minister kultúry SR (2015-05-05):
Ďakujem pekne za slovo, pán predseda. Vážené dámy poslankyne, páni poslanci, potrebu nového zákona o kultúrno-osvetovej činnosti vyvolala aplikačná prax po viac ako desaťročných skúsenostiach s kultúrno-osvetovou činnosťou, po tom, čo boli odovzdané zriaďovateľské kompetencie k osvetovým zariadeniam do originálnej pôsobnosti orgánov územnej samosprávy. Chcem zdôrazniť v prvom rade, že nový návrh zákona zavádza systém do doteraz výrazne dezintegrovaného a tým pádom destabilizovaného prostredia. V záujme zdôraznenia kultúrnej podstaty osvetovej činnosti a v súvislosti s pôsobnosťou ministerstva kultúry navrhujeme zaviesť užšie špecifikovaný pojem kultúrno-osvetová činnosť, ktorý sa bežne používa v súčasnej kultúrnej, spoločenskej a výchovno-vzdelávacej praxi. Návrh zákona implementuje pojem nehmotné kultúrne dedičstvo a záväzky Slovenskej republiky vyplývajúce z Dohovoru na ochranu nehmotného kultúrneho dedičstva a Dohovoru o ochrane a podpore rozmanitosti kultúrnych prejavov. Zároveň zákon presnejšie vymedzuje činnosť a pôsobnosť kultúrno-osvetového zariadenia, čo v súčasnosti platný zákon neupravuje. Návrh zákona ustanovuje základné činnosti Národného osvetového centra ako kultúrno-osvetového zariadenia so všeobecným zameraním s celoštátnou pôsobnosťou a Slovenskej ústrednej hvezdárne ako kultúrno-osvetového zariadenia so špecializovaným zameraním s celoštátnou pôsobnosťou. Zavádza evidencie v oblasti kultúrno-osvetovej činnosti, pre samosprávne kraje stanovuje novú povinnosť určiť vybrané kultúrno-osvetové zariadenie, ktoré bude zodpovedať za evidencie v oblasti kultúrno-osvetovej činnosti na úrovni samosprávneho kraja. Predmetné ustanovenie bolo odsúhlasené so zástupcami samosprávnych krajov. Pre orgán územnej samosprávy, ktorý je zriaďovateľom kultúrno-osvetového zariadenia, sa navrhuje povinnosť oznámiť Národnému osvetovému centru zriadenie, založenie, zlúčenie alebo zrušenie kultúrno-osvetového zariadenia. Tvorba nového zákona bola realizovaná participatívnym spôsobom, ministerstvo kultúry vytvorilo širšiu komunikačnú platformu na vyjadrenie návrhu a pripomienok všetkých zúčastnených tak, aby vznikol legislatívny dokument zodpovedajúci aktuálnym potrebám kultúrno-osvetovej práce v Slovenskej republike. Ďakujem.
Krištúfková, Petra, poslankyňa NR SR (2017-02-03):
Ďakujem. Vážený pán predsedajúci, vážené panie poslankyne, vážení páni poslanci, najlepší záujem dieťaťa musí byť rozhodujúcim kritériom rozhodovacej činnosti orgánov štátu. Je preto nevyhnutné vytvoriť takéto legislatívne podmienky v zmysle čl. 2 ods. 2 Ústavy Slovenskej republiky, aby štátne orgány mali možnosť účinne pomáhať tejto skupine obyvateľstva. Pomoc deťom v situáciách, keď v dôsledku neplnenia najzákladnejšej povinnosti zo strany ich rodičov, a to je vyživovacej povinnosti, musí byť prioritou každej vyspelej spoločnosti. Zákonom č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov sa upravilo poskytovanie náhradného výživného. Štát poskytuje náhradné výživné v prípadoch, ak si povinná osoba neplní vyživovaciu povinnosť voči nezaopatreným deťom, a v prípadoch, keď sirotský dôchodok, resp. suma sirotských dôchodkov u nezaopatreného dieťaťa nedosahuje výšku minimálneho výživného ustanoveného zákonom o rodine. Celé bremeno vymáhania nedoplatkov na výživnom ponecháva na pleciach jednotlivca, vo väčšine prípadov matky dieťaťa, ktorá je v mnohých prípadoch v nezávideniahodnej situácii. Cieľom predloženého návrhu zákona je vytvoriť pre deti a oprávnené osoby plnú vykonateľnosť rozhodnutí súdov alebo súdom schválenej dohody o vyživovacej povinnosti povinnej osoby a pre príslušné štátne orgány také podmienky, aby mali povinnosť vymáhať náhradu od povinných osôb za poskytnuté náhradné výživné prostredníctvom rozhodnutí vydaných v správnom konaní. Tieto rozhodnutia budú mať priamu vykonateľnosť a budú súčasne podkladom pre exekučné konanie pri vymáhaní tejto pohľadávky. Penále vymerané povinnej osobe nahradia náklady štátu za služby pri poskytovaní náhradného výživného a bude to mať silný a preventívny účinok. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, a s právom Európskej únie. Ďakujem.
V. Palko, poslanec: (2007-12-12):
Aby sme sa vyhli polemike, hľadali sme kompromisy s poslancami, ktorí si želali pozmeniť náš text, napríklad s pánom poslancom Zalom, preto sme spolu podali aj pozmenený návrh. Pán predseda, týmto vás prosím, aby sme nehlasovali o našom pôvodnom návrhu, ale aby sa hlasovalo o upravenom návrhu, ktorý predkladáme spolu s pánom poslancom Mikloškom, Bauerom a Borisom Zalom. A prosím vážených pánov poslancov a vážené panie poslankyne, aby podporili hlasovaním tento upravený návrh.
B. Bugár, podpredseda NR SR: (2002-12-12):
(Hlasovanie.) Prítomných je 134 poslancov, za návrh 133,  nehlasoval 1. Konštatujem, že navrhované uznesenie sme schválili. Ďakujem, pán poslanec. Teraz nasleduje hlasovanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Islandskou republikou o zamedzení dvojitého zdanenia a zabránení daňovému úniku v odbore daní z príjmov a z majetku, tlač 86. Prosím pána spravodajcu Lišku, aby uviedol odporúčanie gestorského výboru.
Laurenčík, Milan, podpredseda NR SR (2021-06-29):
Ďakujem, pán podpredseda, prosím, zaujmite miesto pre navrhovateľov. Ja teraz dám slovo členovi výboru pre financie a rozpočet pánovi poslancovi Jozefovi Hlinkovi, aby informoval Národnú radu o výsledku prerokovania návrhu vlády vo výbore. Pán poslanec, nech sa páči.
Laurenčík, Milan, podpredseda NR SR (2021-11-03):
Faktickú poznámku má pripravenú aj pán spravodajca Patrick Linhart. Nech sa páči. Musíte si kartu dať. Áno. Nech sa páči, pán Patrick Linhart.
Kaščáková, Renáta, poslankyňa NR SR (2017-02-07):
Ďakujem pekne. Hovoríme tu o veľmi vážnej veci, o zanedbaných predpisoch a vyhasnutých životoch baníkov. Mňa sa to obzvlášť citlivo dotýka, pretože z tohto kraja pochádzam. Boli tu spomenuté peniaze balené do alobalu, načo sa pán Hrnko nasrdil, čo je logické, pretože je súčasťou vládnej mašinérie, ktorá bude do nepríčetnosti obhajovať svoje mafiánske praktiky, ´a la skutok sa nestal, prípadne všetko, čo sa deje, je v súlade so zákonom a podobne. Ale v Hornonitrianskych baniach ide o to, že tu proste, ako Janka Kiššová povedala, do nepríčetnosti dotujeme nejakú neefektívnu ťažbu uhlia, nekvalitného, čo je samé osebe rozporuplné a nesprávne, ale čo je oveľa horšie, tak vláda dotuje nebezpečnú ťažbu, nezáleží jej na živote baníkov, nezáleží jej na ich zdraví, ba dokonca ani na životnom prostredí. Veď je teraz všeobecne známe, vychádzajú najavo fakty, že jednoducho je tu znečistený vzduch v tomto kraji natoľko, že je tu preukázateľne vysoké riziko onkologických ochorení. V blízkej vzdialenosti od baní sú termálne pramene, ktoré doslova podkopávame touto banskou činnosťou, a ohrozujeme tento vzácny prírodný zdroj. A peniaze, ktoré boli určené baníkom na to, aby mali aspoň pri tej svojej neefektívnej ťažbe, chudáci, na ktorú sú podľa môjho názoru zneužívaní, aby mali aspoň nejaké základné podmienky na svoju prácu, ktoré by im zabezpečili ochranu zdravia a životov, tak tieto peniaze končia v alobale. To je absurdné.
Sulík, Richard, predseda NR SR (2011-09-13):
Pán Kužma, navrhovateľ môže požiadať o slovo kedykoľvek. Zrejme má pán Kondrót niečo, čo nám chce zdeliť. Takže nech sa páči.
Choma, Igor, poslanec NR SR (2019-01-29):
Vážený pán predsedajúci, v rozprave vystúpili traja poslanci. Dajte, prosím, hlasovať o tom, že Národná rada sa uzniesla v zmysle rokovacieho poriadku prerokovať predložený návrh zákona v prvom čítaní.
Žitňanská, Jana, poslankyňa NR SR (2023-03-16):
Ďakujem veľmi pekne. Ja len v rýchlosti chcem zareagovať na to, pretože, áno, ono sa javí, že štyri roky je viac ako dosť. Žiaľ, tá prax ukázala vlastne, že zákon o sociálnej práci bol prijatý teda v roku 2014 a máme rok 2023. Čiže už teraz vidíme, že vlastne to obdobie, ktoré bolo poskytnuté ľuďom, ktorí pred rokom, resp. do roku 2015 vykonávali tú prácu, že vlastne mali si doplniť toto špecializované vzdelanie a nestalo sa tak a naozaj nechceme ohroziť, že na týchto pozíciách proste tí ľudia nebudú. Tak preto aj ministerstvo dalo tú dlhšiu lehotu tých štyroch rokov. Kiežby, kiežby sme mali dostatok záujemcov, ktorí pôjdu robiť túto prácu, ktorí sa teda dovzdelávajú a ja pevne dúfam, že naozaj sa nestane situácia, že nikto nebude chcieť robiť túto robotu, lebo však my sme si to hovorili už aj naposledy, keď sme mali diskusiu a takú oveľa širšiu. Aj pán predseda výboru vystúpil, aj ďalší, že naozaj oblasť sociálnych vecí, alebo resp. sociálnych služieb je tak brutálne poddimenzovaná práve aj kvôli nedostatku financií. Tí ľudia nie sú zaplatení, tá motivácia naozaj je tam veľakrát len o tom, že sú to srdciari, ktorí proste chcú robiť túto prácu. Takže ja som vďačná každému jednému, ktorí zostávajú v zariadeniach, ktorí pracujúci v sociálnej kuratele, ktorí pracujú proste aj v tej posudkovej činnosti. A celé je to možno o tom, a to sme mali aj však v programovom vyhlásení vlády, a ja pevne dúfam, že raz sa toho dožijem, že proste bude jednotná posudková činnosť, že sa to zjednotí, že proste nebudú tri rôzne posudkové činnosti, ale to sú všetko také tie väčšie reformy, na ktoré si asi musíme počkať do ďalšieho volebného obdobia. Takže veľmi pekne vás chcem poprosiť teda podporiť tento zákon, pretože je to cesta k lepšiemu, hoci, áno, kiežby sme to vyriešili v priebehu tých dvanástich, osemnástich mesiacov alebo teda... (Prerušenie vystúpenia časomerom.)
Klus, Martin, podpredseda NR SR (2019-10-22):
Ďakujem. Pán poslanec Nedoba.
Paška, Pavol, predseda NR SR (2013-06-19):
Prepáčte, pán poslanec. Dámy a páni, poprosím vás, otvorili sme rozpravu. (Zaznievanie gongu.) Ak nemáte záujem o rozpravu, poprosím vás, opusťte radšej sálu.
Blanár, Juraj, podpredseda NR SR (2022-05-19):
Pán predseda Viskupič.
Beluský, Martin, poslanec NR SR (2022-03-22):
Ďakujem za slovo. Pán poslanec Krúpa, len taká technická poznámka, vy nemusíte čakať na to, kým bude pozmeňovák zverejnený, ono stačí keď ho, keď ho dáte na zverejnenie, a môžete kľudne ho prečítať aj bez toho, že by ešte nebol zverejnený. Ale to len taká poznámka. Vy ste tam útočili potom aj na nás, teda že predkladáme nejaké hlúpe zákony, alebo teda populistické alebo neviem, ako ste to povedali. Ja som si len tak v rýchlosti pozrel niektoré zákony a našiel som tam osem zákonov, ktoré boli čisto odborné, rozpočtovo neutrálne, ktoré by pomáhali vždycky nejakým, nejakej skupine ľudí. Ak... nebudem ich teraz konkrétne menovať, lebo nemám to zapotreby, sa tu teraz vyťahovať, nejaké veci, ale keď máte záujme, kľudne si to s vami prejdem. Môžte sa niečím kľudne inšpirovať. Ale ešte jednu vec som chcel povedať, pán poslanec, lebo vy by ste mali podľa rokovacieho poriadku aj nejak odôvodniť ten pozmeňovák. Vy ste prečítali len to legislatívne znenie, ja to, samozrejme, vidím na tej stránke. Ale keby ste mohli tiež nejak možno aj v záverečnom slove nejak zhrnúť v krátkosti tie dôvody alebo tie zmeny, aby sme teda mali ucelenú predstavu, o čom budeme o piatej hlasovať. Ďakujem.
Mizík, Stanislav, poslanec NR SR (2021-10-27):
Ďakujem za slovo. Áno, pán Sulík by sa mal ospravedlniť dôchodcom, a nielen ospravedlniť. Mal by sa hlboko kajať a odstúpiť z funkcie. V tomto prípade sa jasne ukázalo, aký majú títo vládni papaláši vzťah ku vlastnému národu, ku dôchodcom. Celkovo pokračuje a napĺňa slová tej ženskej. Akej ženskej? No ťažko sa mi tá ženská menuje, ťažko jej meno prechádza cez moje ústa a tá ženská povedala, že sa nemáme báť zomierať v tejto krajine. Toto je pravá, zvrátená tvár liberálnej demokracie, ktorá má zlý názov demokracia, je to pravý, nefalšovaný papalášsky covid fašizmus. Ďakujem.
P. Hrušovský, predseda NR SR: (2005-05-24):
Pristúpime teraz k tajnému hlasovaniu o návrhu na voľbu člena Rady pre vysielanie a retransmisiu. Chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete za, proti alebo zdržiavam sa. Platný je ten hlasovací lístok, na ktorom je označená alternatíva za najviac u jedného kandidáta. Neplatný je ten hlasovací lístok, ak pri niektorom mene nie je voľba označená. Panie poslankyne, páni poslanci, pristúpime k tajnému  hlasovaniu. (Akt tajného hlasovania.) (Pokračovanie rokovania o 18. 37 hodine.)
Brocka, Július, poslanec NR SR (2011-03-24):
Teraz budeme hlasovať o pridelení návrhu týmto výborom: ústavnoprávnemu výboru, Výboru Národnej rady pre financie a rozpočet, Výboru Národnej rady pre sociálne veci a Výboru Národnej rady pre ľudské práva a národnostné menšiny. Zároveň navrhujem, aby gestorským výborom bol výbor pre sociálne veci. A odporúčam, aby ho prerokovali výbory, ktorým bude návrh pridelený, v termíne do 11. mája a gestorský výbor do 13. mája. Pán predseda, nech sa páči, dajte hlasovať.
Nash, Natália, poslankyňa NR SR (2023-12-14):
Ďakujem za slovo, pán predsedajúci. Vážený pán poslanec, navrhovateľ, tento váš návrh mal ambíciu v rôznych prílepkoch umožniť ľahšie ovládnutie rôznych ústredných orgánov štátnej správy a tieto schovať, schovať tieto snahy za veľmi ušľachtilý vznik ministerstva turizmu a športu. Bohužiaľ, ani vaše dva pozmeňujúce návrhy už tento návrh kompetenčného zákona nevylepšia. Slabá je dôvodová správa, slabé je zdôvodnenie pozmeňujúcich návrhov, chýba reálna doložka vplyvov, tento návrh zákona je zrelý na uterák. Napriek tomu sa teším na ďalšiu rozpravu o tomto návrhu. Ďakujem.
Hrnčiar, Andrej, podpredseda NR SR (2019-05-13):
Dávam slovo spravodajkyni, ktorú určil navrhnutý gestorský výbor. (Reakcia z pléna.) Nech sa páči, pán poslanec Suchánek.
P. Hrušovský, predseda NR SR: (2003-12-04):
Pán minister, prosím, aby ste teraz odpovedali na otázku pána poslanca Hanzela, ktorý sa vás pýta: „Vážený pán minister, nie je tajomstvom, že na katastroch sú čakacie lehoty polroka i viac. Podľa pracovníkov katastra je to len v dôsledku nedostatočného počtu pracovníkov. Prečo s týmto niečo neurobia kompetentné úrady?“ Nech sa páči, pán minister.
Gaborčáková, Soňa, poslankyňa NR SR (2017-12-13):
Ďakujem za slovo. Vážený pán predsedajúci, kolegyne, kolegovia, v rozprave vystúpila pani predkladateľka. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Žitňanská, Lucia, poslankyňa NR SR (2014-03-25):
Ďakujem veľmi pekne za slovo, pani predsedajúca. Ja možno len krátko. Takže novela ústavy nie je kampaň, odvolávanie ministra Boreca je kampaň a tak teda, keď je to kampaň, pán poslanec Martvoň, tak teda ja volím Andreja Kisku. A vy? (Smiech v sále.)
B. Bugár, podpredseda NR SR: (2006-04-19):
Vážené pani poslankyne a páni poslanci, teraz nás bude pán poslanec Šimko ako overovateľ informovať o výsledku, predpokladám, že tajných volieb. Takže nech sa páči, poďme...
Sabo, Michal, poslanec NR SR (2024-01-24):
Tešíme sa, to bude, to bude veľký zážitok, keďže to bude o piatej ráno a nikto tu nebude. No ale, kolega Dubéci, ja som si spomenul počas tvojho príhovoru na to, že ako ja som sem tak akože naivne išiel, akože nie som sprostý, hej, aleže naivne som išiel do tohto pléna s tým, že som čakal tu potom, vlastne oni aj o tom rozprávali, o tej novej politickej kultúre, že sme čakali, no, samozrejme, že nás tu privítali nejaké poslanecké DKP, veď s tým sme počítali, ale že naozaj príde nejaká nová posla... politická kultúra a že ono to nedorazilo a že vlastne celá táto skúsenosť je jednoducho veľké sklamanie. Ale zároveň je to aj veľká motivácia, pretože keď vidím týchto ľudí okolo seba, tak mám pocit, že je kvôli čomu a hlavne je s kým bojovať, takže za to aj tebe ako predsedovi klubu veľké ďakujem.
Hrnčiar, Andrej, podpredseda NR SR (2018-05-17):
Pán poslanec Mizík.
Glváč, Martin, podpredseda NR SR (2019-09-17):
Ďalší v rozprave, pán poslanec Mihál, nech sa páči, mikrofón je váš. (Reakcie z pléna.) Poprosím, páni poslanci, poslankyne, kľud v sále.
Panáček, Milan, poslanec NR SR (2015-09-29):
Ďakujem, pán predseda, V rozprave nevystúpil žiaden poslanec, procedurálne návrhy neboli podané, preto, prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2011-05-18):
Pán poslanec, uveďte hlasovanie.
Jurinová, Erika, podpredsedníčka NR SR (2013-09-03):
Ďakujem pekne. Dávam možnosť prihlásiť sa ústne do rozpravy. Vieme, že pani poslankyňa Žitňanská sa hlásila. Tak nech sa páči, pani poslankyňa. Teda uzatvárala som možnosť prihlásiť sa. Prihlásení sú dvaja páni poslanci. Nech sa páči.
B. Bugár, podpredseda NR SR: (2003-09-18):
M. Demeterová, poslankyňa: Ja by som len chcela pánovi kolegovi oponovať v tom, že tých statočných nebola hŕstka. Tých statočných bolo skutočne milióny, ktorých spomínal František Mikloško. Títo ľudia nemohli, ani sa tam len nemohli dostať, kde boli títo ľudia, ktorých teraz my dnes odškodňujeme. Mám vlastnú skúsenosť z rodiny, mám vlastnú skúsenosť, keď môj mimoriadne talentovaný brat musel opustiť túto republiku. Ako ste sa potom vozili po celej našej rodine, po našom statočnom otcovi, ktorý vychoval stovky výborných atlétov, výborných hudobníkov, ktorí ešte dnes naňho spomínajú. (Potlesk.)
Kočiš, Eduard, poslanec NR SR (2020-04-23):
Ďakujem pekne, pán predsedajúci. Predseda Marian Kotleba sa v žiadnom prípade nechcel dotknúť programového vyhlásenia vlády ako celku, nakoľko ten čas mal dostatočne krátky, aby pomenoval všetky nedostatky, ale tu je najmä dôležité to, že všetky vystúpenia, teda boli dve, pána predsedu Pellegriniho a pána, pána podpredsedu Pellegriniho a pána predsedu Kotlebu, ako opozičných politikov boli ich vystúpenia v rozprave zamerané na to, aby nielen kritizovali tento vládny dokument, ale aby najmä poukazovali na ich nedostatky a týchto nedostatkov v tomto programovom vyhlásení vlády je naozaj veľmi veľa. Opozícia naozaj nie je iba od toho, aby kritizovala a neustále nabádala vládu k tomu, že je neschopná, zlá, iná alebo nespráva sa tak, ako si my v opozičných laviciach predstavujeme, ale naopak, opozícia je tu najmä kvôli tomu, aby sčasti upozorňovala na tieto nedostatky, ale najmä žiadala o ich nápravu. Ďakujem pekne.
Bugár, Béla, podpredseda NR SR (2017-09-14):
Pán poslanec, toto nie je legislatívno-technická chyba. Dobre viete, že môžte sa vyjadriť k tomu, čo sme prijali.
Danko, Andrej, podpredseda NR SR (2024-02-13):
Aj smiech sa zarátava do rozpravy. Pokračujte, pán poslanec.
Paška, Pavol, predseda NR SR (2012-08-01):
Vážené pani poslankyne, páni poslanci, poprosím teraz povereného overovateľa, aby oboznámil Národnú radu s výsledkami tajného hlasovania pri voľbe generálneho riaditeľa Rozhlasu a televízie Slovenska. Pani poslankyňa Janíková, nech sa páči.
Bugár, Béla, podpredseda NR SR (2011-09-14):
Pán poslanec Jánoš.
P. Hrušovský, podpredseda NR SR: (2002-06-26):
Páni poslanci, prerušujem rokovanie o návrhu zákona o verejnej službe. Odporúčam teraz ešte, aby sme prerokovali tri body programu, ktorých predkladateľom za vládu Slovenskej republiky je pán minister práce, sociálnych vecí a rodiny pán Magvaši, a to sú bod Návrh účtovnej závierky Sociálnej poisťovne za rok 2001,Výročná správa o činnosti a hospodárení Národného úradu práce vrátane ročnej účtovnej závierky za rok 2001 a Návrh vlády na odvolanie zástupcu štátu zo Správnej rady Sociálnej poisťovne a na voľbu zástupcu za člena Správnej rady Sociálnej poisťovne. Odporúčam, páni poslanci, aby pán minister uviedol jednotlivé body osobitne. Potom by vystúpili spravodajcovi a potom by sme viedli rozpravu k jednotlivým bodom programu. Je súhlas s takýmto návrhom? Nech sa páči, pán minister, prosím, aby ste uviedli návrh účtovnej závierky Sociálnej poisťovne za rok 2001, ktorý prerokúvame ako tlač 1434. Máte slovo. P. Magvaši, minister práce, sociálnych vecí a rodiny SR: Ďakujem, vážený pán podpredseda. Vážené dámy, vážení páni. Návrh účtovnej závierky Sociálnej poisťovne za rok 2001 predkladám z poverenia Správnej rady tejto verejnoprávnej inštitúcie v súlade s § 7 ods. 1 písm. a) zákona Národnej rady Slovenskej republiky č. 274/1994 Z. z. o Sociálnej poisťovni. Chcel by som konštatovať, že predkladaný materiál bol spracovaný v zmysle zákona č. 563 o účtovníctve a príslušného opatrenia ministerstva financií a Správna rada Sociálnej poisťovne ho prerokovala na svojej schôdzi 19. marca roku 2002. Chcel by som konštatovať, že výsledky, ktoré dosiahla Sociálna poisťovňa v roku 2001, treba hodnotiť pozitívne. A chcel by som potvrdiť, že hoci to neukladá zákon uskutočniť, bol audit aj v audítorskej spoločnosti, ktorá konštatovala, že obhospodárenie finančných prostriedkov bolo v zmysle všeobecne záväzných právnych predpisov a dodržali sme všetky záväzné postupy. Práve preto, že stanoviská Dozornej rady a Správnej rady, by som vás požiadal, aby ste tento návrh schválili.
P. Hrušovský, predseda NR SR: (2004-10-21):
(Hlasovanie.) 146 prítomných, 69 za, 27 proti, 48 sa zdržalo, 2 nehlasovali. Návrh sme neschválili. Ďakujem, pán spoločný spravodajca. Panie poslankyne, páni poslanci... (Reakcia z pléna.) Neschválili sme rokovanie v druhom čítaní, pán poslanec Cabaj, takže výbory nemajú o čom rokovať. Budeme teraz pokračovať v rokovaní o návrhoch zákonov, ktoré predložil pán poslanec Cabaj. Ako prvý je návrh poslanca Národnej rady Slovenskej republiky Tibora Cabaja na vydanie zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky . Návrh zákona ste dostali ako tlač 889. Poprosím teraz pána navrhovateľa, pána poslanca Cabaja, aby návrh zákona uviedol a odôvodnil pred Národnou radou Slovenskej republiky. Nech sa páči, pán poslanec, máte slovo. (Ruch v sále.) Panie poslankyne, páni poslanci, vyhlasujem 5-minútovú prestávku na upokojenie snemovne. (Prestávka.) (Po prestávke.)
Blaha, Ľuboš, podpredseda NR SR (2024-06-13):
Dávam teraz slovo spoločnému spravodajcovi z výboru pre sociálne veci poslancovi Jozefovi Cechovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Blanár, Juraj, podpredseda NR SR (2021-03-17):
Dvaja páni poslanci budú reagovať faktickou poznámkou na vás. Takže, pán poslanec Miroslav Suja, ako prvý.
Pčolinský, Peter, podpredseda NR SR (2023-03-14):
Aká tlač, aký to bol návrh?
M. Sabolová, poslankyňa: (2004-12-01):
Predmetný návrh zákona Národná rada svojím uznesením č. 1249 pridelila na prerokovanie ústavnoprávnemu výboru, výboru pre financie, rozpočet a menu, výboru pre sociálne veci a bývanie, výboru pre obranu a bezpečnosť a výboru pre ľudské práva, národnosti a postavenie žien, ktorý bol zároveň aj gestorským výborom. Uvedené výbory návrh prerokovali v určenej lehote. Všetky výbory odporúčali návrh schváliť s výnimkou ústavnoprávneho výboru, ktorý neprijal platné uznesenie. Gestorský výbor nedostal žiadne stanoviská od poslancov tých výborov, ktorým návrh zákona nebol pridelený na prerokovanie. Pripomienky, ktoré vyplývajú z uznesení výborov, sú uvedené v časti IV spoločnej správy. Všetky pripomienky majú v podstate legislatívnotechnický charakter a majú za cieľ zabezpečiť jednoznačnú vykonateľnosť zákona. Gestorský výbor navrhuje hlasovať o pripomienkach nasledovne, spoločne o bodoch 1, 4 a 6 s odporúčaním schváliť ich a spoločne o bodoch 2, 3 a 5 s odporúčaním neschváliť ich. Spoločná správa výborov bola schválená uznesením gestorského výboru 23. novembra 2004. Pán predsedajúci, prosím, otvorte rozpravu.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 138 poslancov, za 89, zdržalo sa 48, nehlasoval 1. Uvedený návrh sme schválili.
Poliačik, Martin, poslanec NR SR (2019-09-25):
Skúsim odpovedať len na pár vecí. Pri buldozéroch, áno, rovnako ma hnevá, keď sa búrajú palestínske osídlia, ako ma hnevá, keď sa búrajú rómske osady. Aj jedno, aj druhé považujem za porušenie medzinárodného alebo slovenského práva, porušenie základných ľudskoprávnych dokumentov a aj voči jednému, aj voči druhému už som sa verejne ohradil. To je prvá vec. Druhá vec a fakt posledná vec, ktorú potrebujem, je váš potlesk, pán Kotleba. Posledná vec, ktorú potrebujem. A druhá vec. Ukázala sa tu klasická demagógia a prekrúcanie. Ja som veľmi jasne povedal, že vychádzam z toho, čomu ja verím. Nevychádzal som z toho, čo je programom PS – SPOLU, nevychádzal som z toho, že by som o svojom presvedčení hovoril ako o záväznom pre vytváranie legislatívy, a vysvetlil som aj prečo. Pretože si myslím, že politika má vznikať na základe dát, na základe toho, čo sledujeme tam vonku vo svete, a na základe vyvažovania veľmi krehkého ekosystému rôznych práv, ktoré navzájom si odporujú. Z tohto dôvodu ja vôbec nikomu neberiem presvedčenie o tom, že život vzniká neskôr ako pri počatí. Môžu byť rôzne interpretácie a ja mám, úplne v pohode som s tým, keď niekto povie, že život vznikne až vtedy, keď tam príde k nejakej forme zorganizovania sa nervovej sústavy alebo čohokoľvek iného. Či to chápeme tak, alebo onak, právo matky je stále rovnaké. Bez ohľadu na to, ako došlo k tomu oplodneniu, či to bolo z nedbalosti, alebo znásilnením, alebo náhodou, stále to právo rozhodnúť sa matky má byť pre mňa na prvom mieste.
P. Hrušovský, predseda NR SR: (2003-11-05):
(Hlasovanie.) 133 prítomných, 21 za, 74 proti, 37 sa zdržalo, 1 nehlasoval. Bod 40 zo spoločnej správy sme neschválili. E. Dolník, poslankyňa: Týmto sme vyčerpali všetky body zo spoločnej správy, teda môžeme pristúpiť k pozmeňujúcim návrhom, ktoré navrhli poslanci v rozprave. Ako prvá som vystúpila ja, dala som 2 pozmeňujúce návrhy, ale týchto je nutné hlasovať spoločne.
Kollár, Boris, predseda NR SR (2022-11-29):
Prosím, prezentujme sa a hlasujeme. (Hlasovanie.) Prítomných 134 poslancov, za 131, 2 sa zdržali, 1 nehlasoval. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Zmajkovičová, Renáta, podpredsedníčka NR SR (2013-10-24):
Páni poslanci! Páni poslanci, ukľudnite sa. Pán navrhovateľ, chcete pokračovať ešte v záverečnom slove? Takže poprosím, máte slovo.
Kollár, Boris, predseda NR SR (2022-03-22):
Ďakujem pani podpredsedníčke vlády. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Petrovi Vonsovi.
Hlina, Alojz, poslanec NR SR (2014-02-06):
Nemám koho interpelovať.
Grendel, Gábor, podpredseda NR SR (2022-02-03):
Nemôžete, pán poslanec, musíte na pána Mazureka!
B. Bugár, podpredseda NR SR: (2005-10-26):
(Hlasovanie.) 129 prítomných, 122 za, 1 proti, 6 sa zdržali hlasovania. Návrh sme schválili. Prosím teraz pána poslanca Polku, aby uviedol návrhy uznesení k vládnemu návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov, tlač 1336. L. Polka, poslanec: Ďakujem pekne, pán podpredseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Števulová, Zuzana, poslankyňa NR SR (2023-11-15):
Danka, ďakujem ti veľmi pekne, že si tu už ako druhá po Zore Jaurovej vniesla tému kultúry. A je mi ľúto, že zrovna o kultúre si musela hovoriť za takýchto podmienok, kde teda zjavne sú tu už všetci rečníci a rečníčky, ktorí vystupujú v tomto pokročilom čase, pasovaní s vyrušovaním a nezáujmom. Ja naozaj nechápem, načo sme teda vlastne hlasovali o predĺžení tejto dnešnej schôdze, keď v postate tu nikto nie je a nikto tu nechce vlastne reálne diskutovať. Je mi to ľúto, Danka.